የመተካካት ስርዓቱ ድህረ መለስም  በተገቢው መንገድ እየተፈጸመ ይገኛል – ም/ጠ/ሚኒስትር ደመቀ መኮንን
አዲስ አበባ፤ ነሐሴ 18/2005 (ዋኢማ) – በአገራችን ቀደም ሲል የተጀመረው የመተካካት ስርዓት እንደ ሌሎች የልማትና የእድገት ጉዞዎች   ሁሉ በስኬት እየተከናወነ መሆኑን የኢ.ፌ.ዴ.ሪ ምክትል ጠቅላይ ሚኒስትር አቶ ደመቀ መኮንን ገለጹ።ምክትል ጠቅላይ ሚኒስትር  ደመቀ መኮንን በተለይ ለዋልታ ኢንፎርሜሽን ማከል እንደገለጹት የመተካካት ስርዓቱ ቀደም ሲል ታላቁ መሪ በሕይወት እያሉ ተቀምጦ በነበረው አቅጣጫ መሰረት በአጭር፣ በመካከለኛና በረጅም ጊዜ የሚተገበር በመሆኑ በእነዚህ ወሳኝ ምዕራፎች መተካካቱ ባግባቡ እየተፈጸመ  መሆኑን ተናግረዋል። የታላቁ መሪ የጠቅላይ ሚኒስትር መለስ ዜናዊ መስዋእትነትን ተከትሎ አዲሱ አመራርም የመተካካቱ ስርዓቱነ ታቅዶ በነበረው መልክ   ማስቀጠሉን የገለጹት  አቶ ደመቀ መኮንን የመተካካት ስራው ማዕከል የሚያደርገው የአገሪቱን ብልጽግናና ህዳሴ ማረጋገጥ ነው  ብለዋልታላቁ መሪ ክቡር ጠቅላይ ሚኒስትር መለስ ዜናዊ የመተካካት ፋይዳ ከታች እስከላይ ለሚገኙ ከፍተኛና መካከለኛ  አመራሮችና የድርጅቱ አባላት  በማስተማር የጠራ ግንዛቤ፣ አቋምና አቅጣጫ ማስያዛቸውን የገለጹት ምክትል ጠቅላይ ሚኒስትር ደመቀ መኮንን  ያስቀመጡትን ግልጽ አቅጣጫ አዲሱ አመራርም ሳይሸራረፍ እየተገበረው ይገኛል ብለዋል። ከታላቁ መሪ መስዋእትነት በኋላም በየደረጃው የመተካካት ስርዓቱ መቀጠሉን አቶ ደቀ  ገልጸዋል። ቀጣይነት ያለውን ፈጣን ልማት በማረጋገጥ አገሪቱን ከድህነት አላቆ መካከለኛ ገቢ ካላቸው አገራት ተርታ ለማሰለፍና ብሎም ብልጽግናዋን የማረጋገጥ  ራእይ እውን ማድረግን  የሚቻለው በቅብብሎሽ ብቻ ነው አቶ ደመቀ የአገሪቱ የመተካካት ስርዓት ግለሰቦችን ማዕከል ያደረገ አለመሆኑን ተናግረዋል። እንደ አቶ ደመቀ ገለጻ በኢትዮጵያ ተጨባጭ ሁኔታ መተካካት ማለት የእድገትና የህዳሴን ጉዞ እውን የማድረግና ለማስቀጠል የሚያስችል ቀጣይነት ያለው  ስርዓትን ለማስረጽ  የሚያግዝ የአመራር ግንባታና ስምሪት ማካሄድ ነው። ምክትል ጠቅላይ ሚኒስትሩ አያይዘውም የአገራችን እድገትና ህዳሴ  ዳር መድረስ የሚችለው የአመራር መተካካቱ ደረጃ በደረጃ ሲኖርና አመራሩ እየተገነባ አስፈላጊ ስምሪት ሲደረግለት ነው ብለዋል።